
[bookmark: TextBodyBegin]Europos Parlamentas,
–	atsižvelgdamas į 2025 m. kovo 7 d. Komisijos komunikatą „Moterų teisių veiksmų gairės“ (COM(2025)0097) ir jo priedą „Lygių lyčių visuomenės principų deklaracija“,
–	atsižvelgdamas į klausimą Komisijai dėl Lygių lyčių visuomenės principų deklaracijos (O-000024/2025 – B10-0009/2025),
–	atsižvelgdamas į Darbo tvarkos taisyklių 142 straipsnio 5 dalį ir 136 straipsnio 2 dalį,
–	atsižvelgdamas į Moterų teisių ir lyčių lygybės komiteto pasiūlymą dėl rezoliucijos,
A.	kadangi lyčių lygybė yra kertinė ES vertybė, o teisė į vienodą požiūrį yra pagrindinė teisė, pripažinta Europos Sąjungos sutartyje, Sutartyje dėl Europos Sąjungos veikimo ir Europos Sąjungos pagrindinių teisių chartijoje, ir jos yra itin svarbios tolesniam ES vystymuisi;
B.	kadangi Europos Parlamentas yra visapusiškai įsipareigojęs uždrausti diskriminaciją ir skatinti lygybę ES teisės aktuose ir politikoje;
C.	kadangi Komisija ragina visas suinteresuotąsias šalis, ypač Europos Parlamentą ir Europos Sąjungos Tarybą, socialinius partnerius, pilietinės visuomenės veikėjus ir kitas atitinkamas organizacijas, per metus patvirtinti prie jos 2025 m. kovo 7 d. komunikato pridėtą deklaraciją dėl moterų teisių;
1.	pakartoja ir dar kartą patvirtina savo įsipareigojimą moterų teisėms ir lyčių lygybei;
2.	palankiai vertina 2025 m. kovo 7 d. Komisijos komunikatą ir mano, kad tai yra geras pagrindas būsimai lyčių lygybės strategijai;
3.	ragina Komisiją rengiant naują lyčių lygybės strategiją po 2025 m. tinkamai atsižvelgti į Parlamento poziciją, kuri bus pareikšta jo būsimoje rezoliucijoje dėl 2025 m. lyčių lygybės strategijos;
4.	pritaria principams, įtrauktiems į prie 2025 m. kovo 7 d. Komisijos komunikato pridėtą deklaraciją;
5.	paveda Pirmininkei perduoti šią rezoliuciją Komisijai.

